Juicy J – Codeine Cups Lyrics | Rap Genius
Juicy J – Codeine Cups Lyrics
Caution: You are now annotating this song as [Hook x 2: The Weeknd]
About Codeine Cups
More Blue Dream & Lean: Reloaded lyrics [Video] Tornado woed in Magaliesburg | Maroela Media
[Video] Tornado woed in Magaliesburg
Die afsnylaagweerstelsel wat die land in sy ysige greep beet het, het Maandagmiddag ook vir ŉ natuurlike skouspel in Magaliesburg in Gauteng gesorg.
Amin Hassam, eienaar van Koesterfontein Farm Glamping, naby die Wieg van die Mensdom, het Maandagmiddag op sy plaashuis se stoep gestaan en gesien hoe die wolke saamdrom.
“Ek het omstreeks 16:00 gesien hoe die tornado vorm en het my Samsung-slimfoon gegryp om ŉ foto te neem,” het Hassam aan Maroela Media gesê. “Ek het nog nooit so iets in my lewe gesien nie en toe besluit om eerder ŉ video te neem.”
Hassam het gesê die tornado het nagenoeg twee minute lank gewoed voordat dit weer opgeklaar het.
Die tornado het egter skade aangerig tydens sy kort besoek.
“My buurman se huis en elektriese heinings is beskadig. Die tornado het die huis se dakteëls afgeruk en ook bome ontwortel,” het Hassam gesê.
Geen ernstige beserings is aangemeld nie. Hy het die video agterna op Facebook gelaai en teen Dinsdag is dit meer as 46 000 keer gekyk en 2 000 keer gedeel.
Maroela Media het vroeër berig ŉ afsnylaagweerstelsel is ŉ sterk laagdrukstelsel, wat tussen twee hoogdrukstelsels afgeknyp en aanhoudend met vogtige lug aangejaag word. Dit stelsel het swaar reënval, donderstorms en sneeu tot gevolg wat moontlik teen Donderdag gaan opklaar.
Die gebruiker Mario Ferreira het die volgende video op YouTube gelaai:
Gauteng Magaliesburg tornado video weer
edwin · 2 jaar gelede
10 uit 10 vir die video..amazing!!
Gaan kyk op MNS
Die vink wat die nessie gebou het wat ons teen die einde van die video sien het goeie werk gedoen dat sy nes nie weggegaai het nie.
Maroela, waar is die video of verstaan ek nou verkeerd?
Dankie vir die wenk hierbo, sal by MNS gaan kyk.
Loer gerus ook na hierdie YouTube-video: https://youtu.be/TvQRxgEUecY
Het vele tornado videos gesien maar die een is ietwat anders. Eintlik heel anders want dit wys selfs soort van die vorming van die tornado. Goeie video selfs ten spyte van ‘n vinger voor die lens.:-)
Ek is woonagtig in Benoni aan die Oos Rand. Maandag nag het die wind ook vreeslik
gewoed by ons woonsel, ek kon nie tot ruste kom nie, was ongewoond. So dit het al gewoed.